**ANTIDOPINGA KONSULTATĪVĀS PADOMES**

**SĒDES PROTOKOLS**

*Sēde notiek attālinātā veidā Miscrosft Teams platformā*

Rīgā 2-17.2/2021-4 2021.gada 16.jūnijā

**Sēdi vada**:

Priekšsēdētājs, Latvijas Antidopinga biroja direktors M. Dimants

**Ar balsstiesībām piedalās:**

Izglītības un zinātnes ministrijas Sporta departamenta direktors E. Severs

Veselības ministrijas Sabiedrības veselības departamenta,

Veselības veicināšanas un atkarību profilakses nodaļas vecākā eksperte S. Lazdiņa

Tieslietu ministrijas Valststiesību departamenta starptautisko publisko

Tiesību nodaļas jurists E. Gūte

Iekšlietu ministrijas Nozares politikas departamenta vecākā referente A. Zīle – Veisberga

Latvijas Olimpiskās komitejas Izpildkomitejas loceklis P. Apinis

Latvijas Sporta Federāciju Padomes ģenerālsekretārs A. Balodis –Rozītis

Latvijas Paralimpiskās Komitejas ģenerālsekretāre L. Apine

**Nepiedalās:**

Latvijas Olimpiskās Komitejas Atlētu komisijas pārstāvis A. Bēcis

**Protokolē:**

Latvijas Antidopinga biroja vecākā speciāliste I. Brokāne

Sēdi sāk plkst. 13:00

Pirms sēdes sākuma Antidopinga Konsultatīvās Padomes (turpmāk – Padome) priekšsēdētājs M. Dimants aicina mainīt iepriekš Padomes locekļiem nosūtītās Darba kārtības izskatāmo punktu secību un to sākt ar 4., 5. punktu, pēc tam attiecīgi secīgi izskatīt pārējos darba kārtības punktus.

Priekšlikums mainīt izskatāmo darba kārtības punktu secību tiek apstiprināts vienbalsīgi.

1**.§**

Dati par aizliegto vielu izplatību Valsts ieņēmumu dienesta aizturētajos sūtījumos/ Narkotisko vielu lietošana komandu sporta veidos, iespējamie risinājumi, prevencija (Darba kārtības 4.,5.punkts).

M. Dimants:

● Informē par Eiropas Padomes pētījumu “Study of the fight against anabolic steroids and human grows hormons in sport”, vienlaikus pievēršot uzmanību Padomes darbības virzieniem šajā jomā, kā arī kriminalizācijai globālā līmenī un sociālajām narkotikām un to izplatībai sportā. Pētījumā ir rekomendācijas par vienotas sistēmas izveidi, lai īstenotu, samazinātu šo vielu izplatību sportā (visu līmeņu sportistiem);

● Informē par situāciju Latvijas līmenī - 2020.gadā ir atklātas 11 epizodes, 2021.gadā - 5 epizodes. VID ir iespējas aizliegtās vielas konstatēt ar masu spektometriju un nodot to Veselības inspekcijai, kas šos procesus virza tālāk. Īpašu uzsvaru liekot uz SARMS (selektīvo androgēno receptoru modulatori) un to ietekmi uz sportisko sniegumu kā būtisku - tām ir ļoti ātrs izvades laiks no organisma. Veselības inspekcija veic skaidrojošo darbu par to, ka dažkārt šīs vielas tiek interpretētas kā zāles, attiecīgi atbilstoši Farmācijas likumam analizē katru situāciju atsevišķi,

● Runājot par sociālajām narkotikām, iespējami jāizskata iespēja papildināt Padomes darba plānu ar prevencijas darbībām, jo Latvijas Antidopinga birojs (turpmāk - Birojs) ir testējis sportistus, kuriem organismā ir konstatēts daudz narkotisko vielu;

● Pieskaras jautājumiem, problemātikai, kā Birojs, sporta veidu federācijas varētu vairāk rūpēties par sportistiem, lai viņi nebūtu nevēlami sportā, izsaka priekšlikumu pārdomāt un rast risinājumu ilgtermiņā, ar iespējām federācijām veikt sportistiem eksprestestus.

2**.§**

Konsultatīvās  Padomes  darbības  plāna  projekta  2021-2022 apstiprināšana

M. Dimants piedāvā izskatīt katru Padomes darba plāna projekta punktu atsevišķi un sniedz īsu ieskatu, kas jau tiek darīts plāna realizācijas ietvaros:

● Attiecībā uz kriminalizāciju, Birojs veic priekšlikumu sagatavošanu atbilstoši Kriminālprocesa likuma nodrošinājumam, veicinot sabalansētu sistēmu dažādu organizāciju līmenī.

● Uzsver antidopinga izglītības programmu iekļaušanas nozīmīgumu dažāda līmeņa mācību iestāžu programmās;

● Uzsver sadarbības veicināšanas nepieciešamību ar pašvaldībām un konkrēta mehānisma izstrādes vajadzību;

● Aicina uz aktīvu diskusiju par pārējiem darba plāna projekta punktiem

Pēc Padomes darbības plāna projekta prezentācijas Padomes locekļi tiek aicināti piedalīties *diskusijā*, izsakot priekšlikumus gan par plānu, gan savu iesaisti tā realizācijā.

3**.§**

Konsultatīvās Padomes locekļu papildinājumi, priekšlikumi, komentāri darbības plānam

*L.Apine*, pievēršoties darba plāna projektā noteiktajiem uzdevumiem, uzskata, ka nākotnē jāveido tāda sistēma, ka attiecībā uz sportistiem jāizvairās no to dalīšanas.

*E.Severs*, papildinot L.Apines izteikto priekšlikumu, uzsver, ka Sporta likumā ir definīcija sportists (neatkarīgi no invaliditātes), piedāvā arī darba plāna 6.punktā kā organizāciju noteikti iekļaut LSFP un Latvijas paralimpisko komiteju. Tāpat lūdz precizēt gada skaitļus darba plānā, nomainot 2020.gadu uz 2021.gadu. Attiecībā uz darba plāna 3.punktu par izglītības sadaļu konceptuālu iebildumu nav, pievērsīs uzmanību kā šo jautājumu integrēt augstāko mācību iestāžu izglītības programmu kontekstā. Uzsver nepieciešamību veikt treneru sertifikācijas kārtībā, ja WADA aizliedz veikt treneru pienākumus personām ar antidopinga noteikumu pārkāpumiem, tas arī noteikti jāiekļauj skaidrojošajā darbā ar pašvaldībām.

*S.Lazdiņa* uzskata, ka Padomes darba plānam ir jābūt, tomēr izsaka priekšlikumu nenoteikt Padomes locekļus kā konkrētos atbildīgos katram darba plāna punktam. Tāpat iesaka, ka katrā sfērā, ja tas nepieciešams jāpieaicina attiecīgās jomas speciālisti, ja tas nepieciešams un piebilst, ka Padomes locekļi varētu būt padomdevēji par šādu speciālistu piesaisti.

*M. Dimants*, atbildot uz S. Lazdiņas komentāru par atbildību sadalījumu starp Padomes locekļiem, uzsver, ka tāds ir arī bijis mērķis, sastādot darba plāna projektu, lai iesaistītu Padomes locekļus, kuriem savās jomās ir augstākas kompetences kā Birojam. Tāpat uzsver, ka, turpmāk plānojot Padomes sēdes, jāpievēršas detalizētam un stingram sēdēs izskatāmo tēmu plānojumam ar konkrētiem izskatāmiem jautājumiem atbilstoši darba plānam.

*E. Severs* iesaka, ka Padome sniedz padomus un priekšlikumus, kā Birojam uzlabot darbību saistībā ar darba plānā paredzētajiem jautājumiem, bet Birojs veic darba plāna realizāciju. Iesaka apvienot vienā darba plāna 1. un 2.punktu. Attiecībā uz darba plāna 3.punktu, atbalsta, ka antidopinga izglītība ir ļoti būtiska, vienlaikus piedāvā darba plānā iekļautos punktus sadalīt pa gadiem, nosakot prioritāro secību. Attiecībā uz sadarbību ar pašvaldībām, ir nepieciešams skaidrojošais darbs, lai nepieļautu budžeta līdzekļu piešķiršanu sportistiem, apkalpojošajam personālam, pasākumiem, kuros, iespējami, piedalās personas, kas sodītas par antidopinga noteikumu pārkāpumiem.

*M. Dimants*, turpinot diskusiju par darba plānu, uzsver jautājumu par aizliegto uztura bagātinātāju lietošanu sportā, it sevišķi to nelegālo tirdzniecību, ka šobrīd tas ir vājš punkts uzraudzības ķēdē un aicina Padomes locekļus sniegt priekšlikumus, ko Birojs turpmāk varētu darīt šajā kontekstā.

*P.Apinis* uzskata, ka šis projekts ir ļoti grūti realizējams un, ka šī joma, vismaz pagaidām, ir ļoti grūti kontrolējama.

M. Dimants uzsver, ka šādā gadījumā būtiskākais uzsvars jāliek uz preventīvām darbībām, lai sportisti maksimāli izvairītos no aizliegto uztura bagātinātāju lietošanas.

*E. Gūte* piekrīt iepriekš izteiktajam viedoklim attiecībā uz darba plāna īstenošanu un piekrīt tā realizāciju sadalīt pa gadiem, nenosakot konkrētos atbildīgos, bet Padomes locekļiem tomēr iesaka uzņemties koordinējošās lomas savās jomās.

*S.Lazdiņa* arī iesaka papildināt darba plānu, sadalot uzdevums pa gadiem un pieaicināt speciālistus (nepieciešamības gadījumā), lai izdiskutētu saistītos jautājumus, uzsver, ka primāri jānodefinē 2021.gada uzdevumi.

*A*.*Balodis-Rozītis* uzskata, ka darba plāna prioritātes jāsaliek pa gadiem un izsaka gatavību aktīvi iesaistīties jautājumu risināšanā, kas saistīti ar sertificēšanu/resertificēšanu un piebilst, ka šajā jomā iespējami nepieciešami būs veikt grozījumus normatīvajos dokumentos.

M. Dimants, turpinot diskusiju par darba plāna sadalījumu pa gadiem, iesaka 2021.gadā iekļaut to, kas jau tiek darīts un pārējos darba plāna punktus dalīt pa nākamajiem gadiem.

*E.Gūte* informē, ka pašlaik jau tiek veikts darbs pie dokumentiem par esošo disciplināro procesu pilnveidošanu atbilstoši Sporta likumam.

*E.Severs*, atgriežoties pie jautājumiem, kas saistīti ar izglītošanu uzsver to, ka pedagogi ikdienā veic šo darbu, attiecībā uz augstāko izglītību ir jāskatās daudz plašāk. Ar antidopinga izglītošanu saistītās pamatlietas būtu jāietver skolās (iespējami agrīnākā vecumā), tāpat būtu jāpievērš liela uzmanība izglītošanai klubu līmenī. Uzsver, ka Izglītības un zinātnes ministrija var ietekmēt izglītības saturu, galvenais ir mērķis, kuru vēlamies sasniegt, realizējot valstisku pieeju.

*M.Dimants* uzskata, ka attiecībā uz augstākajām mācību iestādēm būtu jāveido unificēta sistēma.

L. Apine, diskutējot par darba plāna 10.punktu iesaka to atstāt, tikai pamainot formulējumu, ko apņemas no savas puses izdarīt, atstājot to kā virzienu, jo cilvēkiem ar invaliditāti ir sava veida specifika.

*I. Brokāne*, diskutējot par darba plāna sadalījumu pa gadiem, ņemot vērā iepriekš izteiktos priekšlikumus par plānoto darba apjomu, iesaka darba plānu veidot atbilstoši Olimpiskajam ciklam 2021.-2024.gads.

*M. Dimants* attiecībā uz darba plāna 6.punktu, informē, ka iepriekšējās sarunās ar LOK, šī dokumenta izstrāde tiks uzsākta pēc Tokijas Olimpiskajām spēlēm un tas jāpabeidz līdz Pekinas Olimpiskajām spēlēm un aicina šajā darbā iesaistīties arī P. Apini.

Atgriežoties pie darba plāna 7.punkta par uztura bagātinātājiem, P. Apinis iesaka uz tiem pievienot WADA zīmoga abreviatūru, ka liecinātu, ka tas ir atzīts produkts.

**Padomes locekļi nolemj:**

● Noteikt Padomes darba plāna periodu no 2021.līdz 2024.gadam

●Uzdot Birojam sadalīt Padomes darba plāna izpildi pa gadiem, nosakot to izpildi prioritārā secībā;

● Sastādīt konkrētu katrā Padomes sēdē izskatāmo jautājumu klāstu, iepriekš sagatavojot izskatāmos dokumentus;

● Gatavot tikšanos ar Pašvaldību savienības un VARAM pārstāvjiem, ar mērķi risināt jautājumus par pašvaldību finansējuma nepiešķiršanu ar antidopinga noteikumu pārkāpumiem saistītām personām.

5**.§**

Dažādi

Pēc darba plāna projekta izskatīšanas Padomes locekļi īsi diskutē par dažādiem ar plāna realizāciju saistītiem jautājumiem

*E.Severs* piebilst, ka IZM plānā ir sagatavot jaunus MK noteikumus, jūlijā izsludināt sabiedrisko apspriešanu, iesaka Birojam padomāt par formulējumu attiecībā uz antidopinga noteikumiem atbilstoši Pasaules Antidopinga kodeksam ar mērķi to iekļaut noteikumos.

*S.Lazdiņa* iesaka sagatavot saistošos noteikumus/vadlīnijas pašvaldībām, lai VARAM varētu dot konkrētus norādījumus pašvaldībām par finansējuma sadali un sporta pasākumu rīkošanas nosacījumiem saistībā ar antidopinga jomu.

Sēdi slēdz plkst. 15:15

Padomes priekšsēdētājs M. Dimants

Padomes sekretāre I. Brokāne